ஒரே காலக்கட்டத்தில் வெவ்வேறு நாடுகளில் பிறந்த ஒப்பற்ற சமூகச் சீர்திருத்த செம்மல்கள் பெரியாரும், ரஸ்ஸலும் ஆவார்கள். இருவரும் பெரும் செல்வக் குடியில் பிறந்தவர்கள். பெர்ட்ரண்ட் ரஸ்ஸல் வேல்ஸ் நாட்டில் டிரெல்லக் என்கிற ஊரில் 1872 ஆம் ஆண்டு மே திங்கள் 18ஆம் தேதி பிறந்தவர். தனது இளம் வயதிலேயே பெற்றோரை இழந்தவர். தமது தாத்தா வீட்டில் வளர்ந்தவர். தாத்தாவும் சிறிது காலத்தில் இறந்தவுடன் ரஸ்ஸலை வளர்க்கும் பொறுப்பு அவரது பாட்டியைச் சார்ந்தது. பள்ளிக்குச் செல்லாமல் வீட்டி லிருந்தே பாடங்களைப் படித்தவர். பின் கேம்பிரிட்ஜில் ட்ரினிட்டி கல்லூரியில் சேர்ந்து படித்தார். கணிதம், தத்துவவியல் பாடங்களை பெரிதும் விரும்பி படித்தார். 'கணிதக் கோட்பாடுகள்' என்கிற புத்தகத்தை எழுதினார். இதன் மூலம் அவரது புகழ் பரவியது.